
Ђорђе СТЕПИЋ“ 


МЕТОДИ ПОПУЊАВАЊА ПРАВНЕ ПРАЗНИНЕ: 
ОДНОС ДРЖАВЕ И ЦРКВЕ У ЗАКОНУ О ЦРКВАМА 
И ВЕРСКИМ ЗАЈЕДНИЦАМА 


Питање односа државе и иркве у европском праву представља вечиту ак- 
туелност, још од времена када по први пут ова два најважнија облика људ- 
ско? удруживања почињу да претендују на уређење истих сфера друштвенот 
деловања. Суштина тих односа јесте једно од централних питања forum 
externum-a ирквенот права, е је као шакво предмет многобројних teo- 
ријских полемика. Након вишедеценијске суштинске правне празнине, шек 
пре двадесетак їодина поново у први план избија потреба да државно-иркве- 
но право буде уређено једном свеобухвашном кодификацијом. Као резултат 
ших напора настаје сриски Закон о црквама и верским заједницама из 2006. 
iogune. Приликом израде toi законског текста тражен је најцелисходнији 
начин попуњавања иоменуше правне празнине: да ли посанущи за пошиу- 
но оритиналним решењима, која са собом носе ризик сваког нової правног 
института; узети правну трансилантшацију из сродних правних система; 
или се пак окренуши прекинушом развоју ове тране права у Краљевини СХС/ 
Краљевини Југославији, с почешка ХХ века. Овај рад има за циљ да покаже 
да је законойисаи приступио синтези ових метода, да оцени номошехничку 
ваљаност закона, ше да пружи увид у перспекшиве развоја државно-ирквеної 
законодавства у Србији. 

1. УВОД 


Однос државе и цркве, на начин уређен у Уставу Србије (УС) 
у члану 11,1 заснован je на моделу одвојености државе од цркве. 
Проблематика овог решења огледа се у две чињенице. Прво, наш 
устав, за разлику од својих пандана у упоредном праву, рецимо 
устава Шпаније и Албаније,“ не уређује садржину тих односа, већ 
само у грубим цртама, њихову формалну страну. Норме УС, у том 
смислу, јесу само путоказ законима за уређење овог комплексног 
питања, пошто поједине потенцијалне одговоре на њега искључују 
(рецимо систем државне цркве, у чл. 11. ст. 3), истовремено се не 
изјашњавајући прецизно о природи решења. Друго, сам модел од- 
војености је релативна категорија: у свом строгом облику, јавља 
се као „лаицитет по француском“, а у блажем као немачка коопе- 
ративна одвојеност,“ где се цркве посматрају као субјекти јавног 
права, са низом овлашћења која проистичу из тог статуса. Пример 
за потоњи случај било би скупљање црквеног пореза, право које је 
ушло у чувени Вајмарски устав и важи и дан-данас, услед норми 
немачког Основног закона (Grundgesetz – СС)“. Премда поједини 
аутори разлике међу овим системима поимају као номиналне, пре 
него суштинске, те релативизују чак и њихово типизовање,? тре- 
ба имати у виду да је ово питање од самог доношења УС из 2006, 
пар месеци након ступања на снагу Закона о црквама и верским 
заједницама“ (ЗЦВЗ; Закон) покренуло жучну дискусију, која је свој 


1 ЈаснаРоксић (yp.), Устав Републике Србије и акшуелна правна пракса, Пословни 
биро Д.О.О, 2007, 178. 

2 Владан Петров, Владимир Микић, „Начело лаицитета у савременој уставно- 
сти“, Јован Ћирић, Велибор Џомић, Мирољуб Јевтић (ур.), Релитија – политика 
– право, Институт за упоредно право / Православна митрополија Црногорско- 
приморска – ИИУ „Светигора“ / Центар за пручавање религије и верску толе- 
ранцију, Београд – Будва 2015, 638, фн. 55. 

3 О секуларности у Немачкој вид. Stefan Korioth, Ino Augsberg, Religion and the 
Secular State in Germany, German Law Review, 8/2007, 320-330, https://www.iclrs. 
org/content/blurb/files/Germany.pdf, приступљено 1. маја 2020. 

4 Вид. Basic Law for the Federal Republic of Germany, Фе Federal Law Gazette Part 
Ш, classification number 100-1, as last amended by Article 1 of the Act of 28 March 
2019 (Federal Law Gazette I, 404), https://www.gesetze-im-internet.de/englisch_geg/ 
englisch_gg.html#p0873, приступљено 1. маја 2020. 

5 Дарко Симовић, „Европски уставни модели односа државе и цркве“, J. Ћирић, 
В. Џомић, М. Јевтић (ур.), Релитија – политика - право, 721-739. 

6 Закон о црквама и верским заједницама, Службени їласник РС, бр. 36/06 
http://www.pravno-informacioni-sistem.rs/SIGlasnikPortal/eli/rep/sgrs/skupstina/ 
zakon/2006/36/1/reg, приступљено 1. маја 2020. 

практичан, али не и теоретски епилог” добила неколико година до- 
цније пред Уставним судом Србије, када је Закон у целости оцењен 
као уставан. Дакле, у Србији је усвојен модел кооперативне одвоје- 
ности државе и цркве, који не подразумева строго одвајање у свим 
сферама световног и духовног, већ њихову сарадњу, у случајевима 
допуштеним законом. 


Међутим, уређење основних верских права и слобода, као дела 
корпуса грађанских права, и њихово ефективно остваривање, као и 
уређење других односа који проистичу из легалног деловања цркава 
и верских заједница, захтевали су посебан напор, узевши у обзир ус- 
тавну и законску праксу у претходних пола века („декларација пре 
реализаци}е“),? као и чињеницу да се цела ова материја налазила у 
готово потпуној правној празнини више од једне деценије, све до 
2006. године. У том светлу, нарочит значај има одабрани метод пре- 
сађивања, одређен за овај задатак. 


Правна трансплантација представља упоредноправни метод 
систематизован у правној теорији у ХХ веку, а свој назив добио је у 
делу Алана Вотсона (Alan Watson): „Правни транспланти – Приступ 
упоредном праву“ из 1973. Она представља „пресађивање“ правних 
решења или, неретко, целих норми из једног правног поретка у дру- 
ги, уз њихово делимично мењање, које може бити минорно (попут 
разлике у лингвистичкој формулацији) или знатније (до тачке где 
пресађена норма добија потпуно нови смисао). Реалистички посма- 
трано, Вотсон закључује да је стварање норми најчешће поверено 
правничким елитама, које немају знатнији интерес да „њихови“ зако- 
ни садрже ма какву друштвену поруку, нити да емулирају Volksgeist’, 
како га формулише Савињи (Savigny), већ који желе да нађу ефика- 


7 За супротан став, вид. Танасије Маринковић, „Прилог за јавну расправу о ус- 
тавности Закона о црквама и верским заједницама“, Ananu Правног факултета 
Универзийейа у Беоїраду, 1/2011, 367-385. 


8 3a TOK поступка и главна правна питања, вид. Отворена питања поступка оце- 
не уставности Закона о црквама и верским заједницама, Александар Раковић, 
Владимир Ђурић (ур.) Право, вера, култура, Православни богословски факул- 
тет Универзитета у Београду / Правни факултет Универзитета у Београду / Ми- 
нистарство вера и дијаспоре, Београд 2012, 99–187. 


9 Рецимо, у чл. 25. Устава ФНРЈ из 1946. године налазе се гаранције верских пра- 
ва и слобода, као и могућност материјалног помагања верских заједница од 
стране државе. Ипак, то су биле само прокламације, имајући у виду потоње 
законодавство. Вид. Димшо Перић, Црквено право, Правни факултет Универ- 
зитета у Београду- Центар за публикације / Досије, Београд 1999, 220-228. 

10 Закони који се заснивају на правној трансплантацији би пре били одраз духа 
времена (zeitgeist-a). 

сно и брзо решење за правни проблем (најчешће празнину) стављен 
пред њих.!! Вероватноћа примене овог метода се заснива на: 


e Приступачности правног поретка даваоца законописцима 
поретка примаоца.12 

e Ауторитету који систем давалац ужива међу правничком 
елитом система примаоца, коју Вотсон разуме кроз „човеко- 
ву потребу да има своје, што је могуће више ауторитативне 
законе, да би обезбедио њихово поштовање“. 13 

e Укорењености конкретног правног решења у систему дава- 
оцу, што се може тумачити као унутрашњи ауторитет који 
одређена норма има у свом матичном правном систему. 

• „Друштвеној лакоћи трансплантације“: низу ванправних и 
правних фактора који утичу на то да један правни систем 
буде нарочито погодан да буде пријемник, односно давалац 
одређеног правног правила. На пример, чињеница да се један 
правни систем налази у фази темељитих реформи или има 
значајан број правних празнина из других разлога, чини га 
подобним за пријем транспланта.!“ 


Посебан значај овај метод добија у односу на пресађивање нор- 
ми међународног права у поједине (националне) правне системе. На- 
име, и поред ратификације међународноправних аката, лако се могу 
наћи њихове одредбе, често начелног или дефинишућег карактера, 
које су директно уведене у државно законодавство кроз поједине за- 
коне. Трансплантација из тих аката, као и из закона других правних 
поредака, среће се и у српском ЗЦВЗ. 


2. ПРАВНА ТРАНСПЛАНТАЦИЈА У ЗЦВЗ: ОСНОВНЕ 
ОДРЕДБЕ И МЕЂУНАРОДНЕ КОНВЕНЦИЈЕ 


Имајући у виду претходна разматрања о правној транспланта- 
цији, требало би, на првом месту, упоредити основне одредбе За- 


11 Алан Вотсон, Правни тшрансиланти - Приступ упоредном праву, Правни фа- 
култет Универзитета у Београду, Београд 2010, 53–55 и 174. 

12 „Инострани систем права, приступачан је превасходно: (а) када постоји у писа- 
ном облику; (6) када постоји у форми коју је релативно лако открити и разумети 
(што укључује и језик којим је написан); (в) када је одмах доступан.“ Ibid., 167. 

13 Ibid., 97; ово питање аутор сматра толико значајним да му се враћа чак два пута 
након иницијалне обраде. 

14 Ови фактори не представљају затворен круг, већ само индикативну листу оних 
чинилаца који, било засебно било кумулативно, чине „правни терен“ погодним 
за пресађивање. Они су систематизовани за потребе овог рада из Ibid., 137-152. 

кона, нарочито чл. 1. и 3, са њиховим „нормативним оквиром“,1? 


т). Конвенцијом Савета Европе о људским правима (ЕКЉП; Kom- 
венција) из 1950. Увидом у члан 9. Конвенције, примећује се мало 
одударање између његовог првог става и члана 1. ЗЦВЗ. Њен чл. 9 
став 1. гласи: 


„Свако има право на слободу мисли, савести и вероисповести; ово 
право укључује слободу промене вере или уверења и слободу сваког 
да, било сам или заједно с другима, јавно или приватно, испољава веру 


или уверење молитвом, подучавањем, обичајима и обредом“.19 


Са друге стране, њој у Закону одговара чл. 1: 


„Свакоме се, у складу са Уставом, јемчи право на слободу савести 
и вероисповести. 

Слобода вероисповести обухвата: слободу да се има или нема, за- 
држи (истакао аутор) или промени вероисповест или верско уверење, 
односно слободу веровања, слободу исповедања вере у Бога (истакао 
аутор); слободу да се појединачно или у заједници са другима, јавно 
или приватно, испољава веровање или верско уверење учествовањем у 
богослужењу и обављањем верск4их обреда, верском поуком и наста- 
вом, неговањем и развијањем верске традиције; слободу да се развија и 
унапређује верска просвета и култура.“ 


У претходним параграфима, италиком су означени делови из 
оба ова правна акта који показују не само завидан степен сличности: 
већина њихових неподударности се може приписати различитом 
језичком (јуридичко-књижевном) стилу, што долази до изражаја и 
приликом поређења њихових верзија на енглеском језику". 


Све наведено има за циљ да покаже да је, у случају ЗЦВЗ, ЕКЉП 
не само међународноправни оквир за прописивање верских права, 
већ и норма давалац у овој трансплантацији. 


Овде треба обратити пажњу на прилагођавања норме правном 
поретку примаоца, што је подебљано у одредби чл 1. ЗЦВЗ. Поред 
држања трансплантиране норме, законописац нормира и заштиту 
лица која не поседују верска уверења, као и задржавање властите ве- 


15 Драгутин Аврамовић, „Верско тржиште без правног оквира“, J. Ћирић, В. Џо- 
мић, М. Јевтић (ур.), Релитија – политика - право, 23-37. 

16 Садржај ЕКЉП на српском језику доступан је на: https://www.echr.coe.int/ 
Documents/Convention_SRP pdf, приступљено 1. маја 2020. 


17 European Convention оп Human Rights: https://www.echr.coe.int/Documents/Con- 
vention_ENG.pdf приступљено 1. маја 2020; Сима Аврамовић, Прилози настан- 
ку државно-ирквеної права у Србији, Правни факултет Универзитета у Београду 
/ Православни богословски факултет Униерзитета у Београду / Јавно предузеће 
„Службени гласник“, Београд 2007, 231. 

роисповести, односно актуелног верског уверења! И у случају ове 
норме, међутим, сви су изгледи да се ради о правном транспланту, 
овог пута из Америчке конвенције о људским правима из 1969. (чл. 
12. cT. Бо“ 


Следећи пример трансплантације, поново из ЕКЉП/° предста- 


вља пресађивање уз минималну интервенцију. Док се у случају чл. 1. 
ЗЦВЗ могло говорити о одређеној дози инвентивности законодавца, 
одредба чл. 3. ст. 1. Закона, суштински представља превод чл. 9. ст. 2. 
Конвенције.2! То се лако уочава упоредном анализом текстова, прво 
Конвенције, затим Закона: 


„Слобода исповедања вере или убеђења сме бити подвргнута 
само законом прописаним ограничењима неопходним у демократском 
друштву у интересу јавне безбедности, ради заштите јавног реда, здра- 
вља или морала, или ради заштите права и слобода других.“ 


„Слобода вероисповести или верског уверења може бити подвр- 
гнута само оним ограничењима која су прописана Уставом, законом и 
ратификованим међународним документима, а неопходна су у демо- 
кратском друштву ради заштите јавне безбедности, јавног реда, морала 
и заштите слободе и права других.“ 


Сличност између ове две одредбе је толика да би се мање пажљи- 


вом читаоцу могло опростити и ако би помислио да је управо два 


18 


19 


20 

Вано ове норме би се могао тражити у чињеници да се, у случају вероисповести 
којима припада већи део становништва Србије, формални улазак у верску 
заједницу дешава у најранијем детињству. Стога, када човек буде у могућности 
да изгради критички однос са религијом у којој је одгајан, он може одлучити да 
своја дотадашња верска убеђења како задржи, тако и да промени. 

»Everyone has the right to freedom of conscience and of religion. This right includes 
freedom to maintain (истакао аутор) ог to change one's religion or beliefs, and 
freedom to profess or disseminate one’s religion or beliefs, either individually or 
together with others, in public or in private.“ Inter-American Commission on Hu- 
man Rights, the American Convention on Human Rights www.cidh.org/Basicos/ 
English/Basic3.American%20Convention.htm, приступъено 1. maja 2020. Неш- 
то другачија формулација се може наћи и у чл 18. Међународног пакта о 
грађанским и политичким правима. General Assembly resolution 22004 (ХХІ) 
of 16 December 1966, https://www.ohchr.org/en/professionalinterest/pages/ccpr.aspx, 
приступљено 1. маја 2020. 


Ове трансплантиране одредбе се, у готово истом облику, сусрећу и у чл. 1 Де- 
кларације УН о елиминацији свих облика нетолеранције и дискриминације, 
заснованих на религији и веровањима. За текст Декларације, вид. Радован 
Биговић (ур.), Људска права у хришћанској традицији, Службени гласник - 
Хришћански културни центар, Београд 2009. 

У упоредној пракси, истиче Д. Аврамовић, већина законодавстава, по питању 


дозвољених ограничења слободе вероисповести „...скоро дословце преписује 
одредбу... ЕКЉП“ Д. Аврамовић, 31. 

пута прочитао исти параграф. Ова кратка анализа уствари показује 
да се иза усклађивања правног поретка са ратификованим међуна- 
родним уговорима и прихваћеним начелима међународног права, 
те њиховим увршћивањем у УС и законе, не крије ништа друго него 
правна трансплантација као веома чест начин уређења материје људ- 
ских права. 


3. ПРЕСАЂИВАЊЕ ИЗ СРОДНИХ СИСТЕМА: 
РЕГИСТРАЦИЈА У ЗЦВЗ И ХРВАТСКОМ ПРАВУ 


Поред поменутог пресађивања из норми међународног права, 
правни системи нису имуни ни на примање и давање појединих за- 
конодавних решења. Главни индикатори за трансплантацију, у теми 
овог поглавља, били би: а) њена „друштвена лакоћа“, конкретније: 
сличност правних „прилика“ у два система тј. сличан историјски 
развој, и поједине ванправне околности које су утицале на то да је- 
дан систем своје норме добије раније; 6) приступачност иностраног 
правног система (његов писани облик, међусобно разумевање језика 
и тренутна доступност). У овом случају, ова два чињенична склопа, 
односе превагу над осталим факторима, попут неукорењености у ма- 
тичном поретку даваоца или непотврђеног ауторитета датог решења. 


Хрватски Закон о правном положају вјерских заједница (ХЗ)?? 
из 2002, донет је у време неуспешног покушаја доношења Савезног 
Закона о верској слободи СРЈ (ЗВС) исте године, Збазирајући се на 
сличним међународним узорима. Додатни рок који су чланови тима 
за писање закона нехотице добили, резултирао је могућношћу за упо- 
редну анализу овог, као и других у међувремену донетих прописа о 
односима државе и цркве, те прописа који су истовремено писани и 
припремани за усвајање (нпр. Закон о верској слободи Словеније“). 
Наравно, тешко је утврдити која су решења из страних законодав- 
става нашла „плодно тле“ у нашем Закону. Неумесно је говорити и 
о томе да је трансплантовање ишло само у једном правцу, не обази- 
рући се на постојање повратне спреге међу законима земаља сродних 


22 Zakon о pravnom položaju vjerskih zajednica, Službeni list Republike Hrvatske br. 
83/02, 73/13 https://www.zakon.hr/ z/284/Zakon-o-pravnom-polo%C5%BEaju-vjer- 
skih-zajednica, приступљено 1. маја 2020. 

23 Bue o Пројекту ЗВС вид. С. Аврамовић, 14-16, као и Богољуб Шијаковић, O7- 
ледање у контексту – О знању и вјери, предању и идентитету, цркви и држави, 
Службени гласник, Београд, 2011, 396–398. 

24 Zakon о verski svobodi, Uradni list RS, št. 14/07, 46/10 – odl. US, 40/12 - ZUJF in 
100/13 


345 


Весник правне историје, година I, 1/2020 





правних система, израђиваних у сличном временском оквиру. Узев- 
ши све то у обзир, требало би изложити сличности и разлике између 
ЗЦВЗ и ХЗ, показати трансплантациони однос, те окарактерисати 
његову природу. 

Садржина пријаве за упис у оба закона регулисана је на готово 
идентичан начин (чл. 18. Закона/ чл. 20. и 21. ХЗ). Основни подаци 
који се наводе у пријави за постојећу верску заједницу (ону којој се 
признаје правни континуитет) јесу њен назив, адреса седишта и ге- 
нералије овлашћеног заступника. За заснивање нове, оба закона 
захтевају прилагање различитих аката,бкако би се утврдили мини- 
мални број верника и основне карактеристике верозакона, његово 
учење, обреди и активности. ХЗ, уз све поменуто, као додатни услов 
захтева доказ о претходном упису у „регистар удруга“ (најмање 5 
година) и сагласност седишта верске заједнице, ако се оно налази у 
иностранству, а ЗЦВЗ податке о сталним изворима прихода и општи 
акт о интерној организацији верске заједнице. 

Имајући све то у виду, може се закључити да су услови за ре- 
гистрацију у српском праву мање строги него у суседној Хрватској. 
Прво, потребан је мањи број верника за оснивање заједнице (1%о пу- 
нолетних држављана, наспрам њих 500 у ХЗ). Претходно постојање 
заједнице као регистрованог удружења не тражи се, као ни саглас- 
ност страног седишта верске заједнице. 


Додатни услови постављени само у ЗЦВЗ, служе двојакој сврси. 
Они олакшавају оцену усклађености деловања организације са те- 
мељним начелима УС и јавног поретка приликом решавања захтева 
за упис, и могу бити од значаја за одређивање модалитета сарадње 
државе са црквама и верским заједницама. Стога, они не предста- 
вљају само ванредно отежавање регистрације, већ стварну олакшицу 
и државним органима и самој заједници (у настајању или постојећој), 
при анализирању њеног рада. 


У размотреном случају, за разлику од пресађивања из међуна- 
родног права, примећује се већа слобода законописца, како техни- 
чка, тако и суштинска. Он се не држи лексичке норме даваоца, већ се 
опредељује за конкретније термине. Даље, изоставља поједине одред- 
бе и прописује различите услове за упис. Све ово резултује „преузи- 
мањем по сопственом кроју“ – решењима која су прилагођенија ма- 


25 ХЗ томе додаје и печат и штамбиљ (чл. 20. тач. 4 ХЗ) 


26 ЗЦВЗ користи конкретне термине у означавању потребних докумената за упис 
у Регистар (одлука о оснивању, статут (или други документ) и приказ), док ХЗ 
употребљава општи појам „акт“. 

тичном правном поретку, а мање везана за систем из кога су потекла 
и у коме настављају да независно егзистирају и развијају се. 


4. ПРАВНИ КОНТИНУИТЕТ 
СА ПРЕДРАТНИМ ПРАВОМ (ЧЛ. 28.) 


„Преднацрт Закона је рађен на широкој подлози – узети су у 
обзир ранији српски закони и основне поставке правног поретка из 
ове области пре Другог светског рата, европско законодавство, али 
и нови закони које су у међувремену донеле државе у транзицији ,27 
истиче један од писаца ЗЦВЗ-а. ЕКЉП као део европског законодав- 
ства, као и један од могућих „транзицијских“ узора из нама блиског 
окружења, анализирани су у претходном делу рада. На пољу норми 
на које се законописац угледао при стварању домаће кодификације, 
требало би се још осврнути и на норме законодавства КСХС/К]. 


Разматрајући основна начела уређивања правног положаја вер- 
ских организација до 1930-их година, уочава се да су идентична са 
каснијом упоредном уставном праксом. Од Видовданског устава 
(BY)? срећу се и слобода вере и савести, равноправност вероис- 
повести, као њен јавноправни карактер (чл. 12.). Ипак, најзначајнији 
допринос овог устава јесте одустајање од претходно усвојеног сис- 
тема државне цркве.30 Овакав развој био је условљен правнополи- 
тичким околностима формирања државе у којој је православна вера 
била доминантна, али не и апсолутно преовлађујућа (око 46%),3! те 
у којој је било нужно уредити не само однос између државе и цркве, 
већ и интерконфесионалне односе, по могућству једном свеобухват- 
ном кодификацијом. Како је више покушаја доношења таквог закона 


27 С. Аврамовић, 16. 


28 Устав Краљевине Срба, Хрвата и Словенаца од 28. јуна 1921. године, Службе- 
не новине Краљевине Срба, Хрвата и Словенаца, година Ш, 6p. 142/21, http:// 
projuris.org/ RETR OLEX/Ustav%20kraljevine%20SHS_Vidovdanski%20ustav%20 
%281921%29.pdf, приступъено 1. Maja 2020. 


29 Поповић иде и даље, тврдећи да „црква истиче, проповеда и штити начело сло- 
боде савести, али се ово начело ни у колико не коси са захтевима и циљем 
Цркве.“ Атанасије М. Поповић, Црква у области права, Штампарија „Свети 
Сава“, Београд 1895. 

30 Такав систем се сретао у уставима Србије од 1869, 1888, 1901 и 1903. године, чак 
у битно сличној формулацији. Вид. Велибор Џомић, „Религија у уставности и 
законодавству Кнежевине и Краљевине Србије“, J. Ћирић, В. Џомић, М. Јевтић 
(ур.), Релитија – политика – право, 923–946. 

31 Подаци према попису КСХС из 1921, http://publikacije.stat.gov.rs/G1921/Pdf/ 
G19214001.pdf, приступљено 1. маја 2020. 

завршено неуспехом,32 коришћен је фрагментарни приступ: однос 


државе са сваком вероисповешћу уређен је посебним актом. 33 


Међутим, одредба чија анализа захтева посебну пажњу јесте она 
из чл. 12. ст. 6 ВУ, која се тиче финансирања појединих вероиспо- 
вести, који гласи: 


„У колико су у државном буџету предвиђени за верозаконе сврхе 
издаци, имају се делити међу поједине усвојене и признате вероиспо- 
вести сразмерно броју њихових верних и стварно доказаној потреби.“ 
(истакао аутор). 


Одредба ЗЦВЗ која уређује материјалну помоћ црквама и вер- 
ским заједницама (материјалноправни пандан претходно наведеној), 
налази се у члану 28: 


„Држава сарађује са црквама и верским заједницама ради унапре- 
ђивања верске слободе и остваривања општег добра и заједничког ин- 
тереса. 

Ради унапређивања верске слободе и сарадње са црквама и вер- 
ским заједницама, у обостраном интересу, држава може (истакао ау- 
тор) да материјално помаже цркве и верске заједнице.“ 


Две су главне сличности између ових норми. На првом месту, 
новчано помагање црквама и верским заједницама („вероисповести- 
ма“) постављено је као потенцијално – прописана је могућност, не и 
дужност државе да учествује у њиховом финансирању. Друго, помоћ 
се може делити само међу законом признатим верама, што је у BY и 
изричито нормирано, а тумачењем се изводи и из Закона. 


Основна разлика јесте питање критеријума и разлога због 
којег се средства додељују. У првом случају, реч је о комбинацији 
између конкретног мерила и правног стандарда: удела верника у 
укупној популацији с једне, те стварно доказане потребе са друге 
стране. Она је давала занимљиве резултате у пракси: мухамедан- 
ска и јеврејска заједница су, по декларисаном вернику, добијале 1,5 
пута више средстава него православна. Потенцијално објашњење 
за ово би се, додуше, могло наћи у другој компоненти овог крите- 
ријума. „Стварно доказана потреба“ се није схватала stricto sensu; 
она је тумачена узимајући у обзир и самосталне изворе финанси- 
рања појединих вероисповести. Тако, примера ради, вероисповест 


32 Најпознатији од њих је Пројекат Закона о верама и међуверским односима из 
1925. године. 

33 За систематизацију тих аката и посебан осврт на Закон о СПЦ из 1929. године, 
вид. Сергије В. Троицки, Црквено право, Правни факултет Универзитета у Бео- 
граду – Центар за издаваштво и информисање, Београд 2011, 185–199. 

за знатнијом ИМОВИНОМ би била компаративно мање потпомогнута 
него она са мањом. 3“ 


У другом, савремени законописац као разлог за материјалну 
помоћ наводи „унапређење верске слободе и сарадње са црквама и 
верским заједницама, у обостраном интересу“. На први поглед, овај 
стандард је далеко апстрактнији и тежи за омеђити у односу на прет- 
ходно размотрени. Ипак, он садржи један битан, рестриктиван услов: 
узајамност (усклађеност) интереса између државе и цркве којој се 
помоћ може доделити. Одредба ВУ не поставља такво садржинско 
ограничење. Наиме, законодавној власти је остављено дискреционо 
овлашћење за додељивање помоћи, док „стварно доказана потреба“ 
не мора бити у хармонији са неким надређеним разлогом, као што је 
унапређење верске слободе. 

Законописац према одредбама предратног права има посебан 
однос. Са једне стране, он поштује домете властите правне традиције 
и настоји да одржи досегнути висок ниво заштите верских права, 
постигнут у Уставу из 1921. и из 1931. Са друге стране, он та уставна 
правила новелира, прилагођавајући их актуелним стандардима, као 
што је случај са нормом из чл. 12. ВУ, у чл. 28. ЗЦВЗ. Таква интер- 
венција показује животност правног поретка К}, који, уз све своје 
мањкавости, успева да буде значајна основа садашњем (и будућем) 
законописцу. Спајање традиционалног уређења појединих питања 
(попут материјалне помоћи црквама) и нових концепција, ствара 
нов правни институт, подобан да издржи и теоријско рашчлањивање 
и критику, као и, у уводном делу поменуту, оцену уставности. 

Суштински разлог применљивости овакве одредбе у материји 
државно-црквених односа, везан је, дакле, за чињеницу да „положај 
цркве у држави није ништа друго до производ историјског живота 
дотичнога народа и државе, те због тога основу за правилно гле- 
диште на односе између цркве и државе треба тражити (ако не ис- 
кључиво, а оно поглавито) у историји.“3° 


5. ЗАКОНОДАВНА ИНВЕНЦИЈА (ЧЛ. 27. СТ. 2.) 


Поред „широке подлоге“ у писању овог закона, пажљивим раз- 
матрањем његове садржине увиђа се и одређени број оригиналних 
одредаба, које су продукт управо посебних метаправних околности 
и друштвених потреба. Супротно пресађивању, оригинални законо- 
давни захват мора одговорити како народном, тако и духу времена 


34 Ibid., 184-185. 
35 Чедомиљ Митровић, Црквено право, Привредник, Београд 1929, 176. 

у ком настаје, укључујући и резидууме претходних законских стања, 
не само у тој грани права, већ неретко и у целом правном поретку. 

Управо разрешење затеченог јесте мотив у прописивању одредбе 
из чл. 27 ст. 2 ЗЦВЗ. Наиме, имовно стање цркава и верских заједни- 
ца било је у послератној Југославији тешко погођено прописима о 
национализации и претварању приватне у друштвену својину. 
Оне су њиховом применом претрпеле вишеструко умањење својих 
средстава,'што се одразило и на смањење могућности за обављање 
њихових редовних активности. Како би се могло успоставити фак- 
тичко уживање верских слобода, морало се претходно разрешити 
питање одузете имовине. 

Српски законодавац се определио за решавање овог проблема 
партикуларном кодификацијом, Законом о враћању (реституцији) 
имовине црквама и верским заједницама из 2006,38 што је техника за 
коју се, од држава у постсоцијалистичкој трансформацији, определи- 
ла једино још Румунија, законом из 2002.39 Међутим, у време писања 
ЗЦВЗ, није било извесно када he се учинити какав легислативни зах- 
ват у том правцу. Стога је било нужно макар провизорно оставити 
претходним титуларима могућност коришћења одузете имовине, 
што је учињено у члану Закона насловљеном „Заштита имовине“. 


На тај начин се материјални положај цркава ојачава и стварају 
се предуслови за њихово успешно деловање, пошто финансијска 
обезбеђеност омогућава већу самосталност од државне помоћи (чак 
до искључења потребе за њом), а у исто време бољи положај по пи- 
тању њене сарадње са државом „у остваривању општег добра и заје- 
дничког интереса“. Због тога ова одредба може да представља тачку 


36 Ово се пре свега односи на Закон о аграрној реформи и колонизацији, Службени 
лист ДФЈ, бр. 64/45, Службени лист ФНРЈ, бр. 16/46, 24/46, 99/46,101/47, 105/48, 
4/51, 19/51, 42 и 43/51, 21/56, http://demo.paragraf.rs/demo/combined/Old/t/ t2004_03/ 
t03_0125.htm, приступљено 1. маја 2020. и на Закон о национализации најамних 
зграда и грађевинског земљишта, Службени лист ФНРЈ, бр. 52/58, 3/59 – испр., 
24/59, 24/61, 1/63, и Службени лист СФРЈ, бр. 30/67, http://demo.paragraf.rs/demo/ 
combined/Old/t/t2002_10/t10_0017.htm, приступљено 1. маја 2020. 


37 Примера ради, СПЦ је остала са 30 пута мање расположивих средстава након 
законских реформи, вид. С. Аврамовић, 20, фн. 36. 


38 За цео текст закона вид. Закон о враћању (реституцији) имовине црквама и 
верским заједницама, Службени їласник бр. 46/2006, http://www.restitucija.gov. 
rs/doc/zakoni/Zakon%200%20vracanju%20(Restituciji) %20imovine%20crkvama%20 
i%20verskim%20zajednicama%20(2006)_2.pdf, приступљено 1. маја 2020. 


39 3a више о проблематици реституције црквене имовине у Румунији, вид. Emőd 
Veress, Post-Communist Restitution of the Nationalized Reformed and Roman 
Catholic Church Property in Romania, Acta Univ. Sapientiae, Legal Studies, 7, 1/2018, 
109-121 http://www.acta.sapientia.ro/acta-legal/C7-1/legal71-07.pdf, приступљено 
1. maja 2020. 

слагања свих теоретичара који заступају систем одвајања цркве од 
државе, без обзира на његов потоњи квалификатив (да ли је прија- 
тељска тј. кооперативна неосимфонија или ипак строга/лаичка апсо- 
лутна одвојеност). “9 


6. УМЕСТО ЗАКЉУЧКА: 
УСПЕШНОСТ СИНТЕТИЗМА У ЗЦВЗИ 
ЊЕГОВО ПРОШИРИВАЊЕ 


Проматрање појединих одредаба ЗЦВЗ и њиховог „правног по- 
рекла“ показало је разноврсност утицаја на њихову формулацију и 
садржину. Наравно, његове обрађене одредбе и приказан однос са 
другим нормама нису искључив случај. Оне су само узете као при- 
мери за општа правила трансплантације различитих квалитета, уг- 
ледања на предратна правна правила, као и на креирање, условно 
речено, оригиналних одредби. Многобројни други примери, из којих 
су се могли увидети исти принципи попуњавања правних празнина, 
могу се наћи широм овог Закона. 

Све ово служи као доказ синтезног приступа при изради ове 
кодификације, као последице тежњи законописца за стварањем јед- 
ног општег, кровног правног акта. Он би садржао темељна начела 
државно-црквених односа, формалне и материјалне услове регис- 
трације цркава и верских заједница, те разматрао посебна питања, 
где би се то показало као нужно (као по питању коришћења нерес- 
титуисане имовине). И док се у општим одредбама очигледно види 
не само утицај, већ и најчистији облик трансплантирања из међу- 
народног права, већ процес регистрације показује веће одступање 
од такве тенденције и „украјање“ пресађеног по сопственој мери. 
Уређење имовинских питања и посредно квалификовање Уставом 
прокламоване „световности“ врши се махом изворно или пози- 
вањем на ранија правна правила. 

Упркос овој разнородности, Закон представља технички солид- 
ну кодификацију, налик на своје европске узоре. Различити методи 
примењени у његовом састављању не уносе несклад између одредби 
– као систем норми он функционише без сувишности и контрадик- 
ција. Премда се може расправљати о подесности средстава која закон 
користи ради остварења својих циљева. То је питање о коме би било 
прикладније расправљати de lege ferenda. 


40 3a сличну аргументацију вид. Евгеније В. Спекторски, Држава и њен живот, 
Српска књижевна задруга, Београд 1933, 192; Коста Ђурић, Црква и држава ӣо- 
водом питања о одвајању иркве и државе, Београд 1923. 

Када је утврђено шта је све узето у обзир у креирању овог номо- 
техничког споја, ваља размотрити његову одрживост. Она се најбоље 
може ценити имајући у виду однос према изменама и допунама за- 
кона у нашем праву, који је прилично релаксиран. Тако, чињеница 
да један закон важи без интервенција у свом тексту 13 година након 
доношења сведочи о његовом квалитету. 

Даље, сами субјекти којих се овај закон највише тиче, цркве и 
верске заједнице (пре свих традиционалне), активно су доприноси- 
ли изради самог текста. "То је имало за последицу да се та решења 
не доживљавају као непријатељска и наметнута (попут оних из за- 
кона из 1953. и 1977. године), већ као коначно успостављање одго- 
варајућег правног оквира за њихово деловање и развијање верских 
права и слобода.“= 

Најпосле, Закон је одолео и једном озбиљном удару: поступку 
пред Уставним судом Србије у коме је тражено оглашавање неустав- 
ним, како целога закона, тако и посебних његових одредаба. Спорна 
је била велика већина усвојених концепата: кооперативна одвоје- 
ност, верска настава у школама, „дискриминаторност“ поступка ре- 
гистрације, социјална давања за свештенике, богослужења у јавним 
установама...33 Они су, ипак, пред Уставним судом успешно одбрање- 
ни, тако да ЗЦВЗ наставља да важи у истом облику и данас, као нео- 
пходна кодификација државно-црквеног права. Из овога се да закљу- 
чити да је, иако није био универзално прихваћен у теорији, Закон 
ипак прошао кроз јуридичку Сцилу и Харибду, и то нетакнут.“ 

Синтетизмом метода попуњавања правних празнина у Закону 
остварени су знатни резултати. Међутим, такав синтетизам се, на- 
рочито de lege ferenda, може сматрати крњим. Наиме, говорећи и пи- 
шући о стању државно-црквеног права у моменту приступања изра- 
ди кодификације, део наше правничке елите наглашава да је затечена 
готово tabula rasa.® Прецизније: о томе да се ова грана права раз- 


41 Sima Avramović, Three Important Themes in Legal Regulation of the State-Church 
Relationship, in Bogoljub Sijakovié (ed.), Legal position of Churches and Religious 
Communities in Montenegro Today, Bonafides, Nikšić, 2009, 50. 


42 Постоје и супротни примери у нашој законодавној пракси: традиционалне 
цркве и верске заједнице су негативно реаговале на најављене измене идопуне 
Закона о враћању (реституцији) црквене имовине из 2011, око којих нису кон- 
султоване: http://spc.rs/sr/obaveshtenje_tradicionalnih_crkava_verskih_zajednica_u 
srbiji_sa_ konferencije_za_novinare_u, приступљено 1. маја 2020. 


43 Право, вера, култура, 109-187. 





44 Ha међународном плану, то се огледа и у чињеници да Србија није изгубила ни 
један случај пред Европским судом за људска права због кршења чл. 9. ЕКЉП, 
https://www.vk.sud.rs/sr-lat/presude-protiv-srbije, приступљено 1. маја 2020. 


45 Нор. 5. Avramović, 50. 

вијала махом под утицајем правне трансплантације услед штурости 
домаћих правних узора. Док се ово може узети као тачно, уколико 
се на уму имају предратни прописи, то се не може рећи и за правну 
теорију. Метафорички, ту би се пре могло рећи да је постојећи јури- 
спрудентски развој еклезијастичког права „по случају (...) запустео“. 
Вративши се писцима с почетка ХХ века, налазимо да је њихово ба- 
вљење односима државе и цркве и црквеним правом уопште далеко 
надилазило оквире уџбеничког штива и анализе постојећих прописа; 
они су, у много чему, били испред по својим схватањима и односу на 
домаће, као и на европско законодавство. 

Примера ради, елементе данашњег система кооперативне одвоје- 
ности, можемо срести у нешто друкчијем облику код Спекторског у 
облику система државне потпоре, за који пише: „Државна потпора 
цркве састоји се у томе што држава не залази у догмате и каноне, али 
чува право надзора над спољашњом страном црквеног живота и (...) 
иде црквама на сусрет у остваривању њихових верских задатака.“ “9 

Никодим Милаш, истакнути српски канониста, сматра да су др- 
жава и црква „свака за себе самосталне и независне у своме кругу“, 
а да њихова међусобна интеракција може бити само однос „узајам- 
ног потпомагања и узајамног допуњавања (...) ради једне веће, опће 
цијеље, ради временитог и вјечног добра човека.“ “7 

Из тога видимо да, поред свих поменутих метода у законопиш- 
чевој синтези, није на одмет, при изради неког будућег закона, ува- 
жити и мишљења раније правне теорије, пошто се управо у њој могу 
крити решења за сложена питања еклезијастичког права. А како се 
наши простори без сумње налазе у периоду Шпенглерове „друге ре- 
лигиозности“, тј. Хабермасове „пост-секуларности“ извесно је да ће 
значај тих мишљења бити све већи. 

METHODS OF FILLING LEGAL GAPS: 
THE RELATIONSHIP BETWEEN THE STATE AND 
THE CHURCH IN THE SERBIAN LAW ON CHURCHES 
AND RELIGIOUS COMMUNITIES 


Summary 


The question of the relationship between the state and the church in European 
law has been of great relevance since the first time these two most important 
forms of human association began to aspire to the regulation of the same spheres 
of social activity. The essence of these relations is one of the central issues as a fo- 
rum externum of ecclesiastical law, and as such has been the subject of much con- 
troversy in theory. After decades of substantial legal gaps, it was only twenty years 
ago that the need for state-church law to be regulated by a comprehensive codi- 
fication emerged again. As a result of these efforts, the Serbian Law on Churches 
and Religious Communities of 2006 was created. In drafting this legal text, the 
most expedient way of filling the said legal gap was sought: whether to reach for 
completely original solutions that carry the risk of any new legal institute; take 
legal transplantation from related legal systems; or turn to the interrupted de- 
velopment of this branch of law in Serbia / KSCS / Kingdom of Yugoslavia, from 
the beginning of the 20" century. The purpose of this paper is to show that the 
lawmaker has begun to synthesize these methods, to evaluate the nomotechnical 
validity of the law, and to provide insight into the prospects for the development 
of state-church legislation. 

